باڕۆن ترامپ

**باڕۆن ویڵیەم ترامپ** (لەدایکبووی ٢٠ی ئازاری ٢٠٠٦) پێنجەم و بچووکترین منداڵی دۆناڵد ترامپە کە ٤٥ و ٤٧ھەمین سەرۆکی ئەمریکایە و تاکە منداڵیشە لەگەڵ ھاوسەری سێیەمی، مێلانیا ترامپ، ئەمەش وایکردووە ببێتە ئەندامی خێزانی یەکەمی ئەمریکا، لە بنەماڵەی ترامپ.

باڕۆن لە یەکەم خوولی سەرۆکایەتیی باوکیدا کەسایەتییەکی نا-سیاسی بوو، سەرەڕای ھەوڵەکانی دایکی بۆ دوورخستنەوەی کوڕەکەی لە سیاسەت، سەرنجی میدیاکانی بۆ لای خۆی ڕاکێشا. باڕۆن ترامپ لەو ماوەیەدا ئارەزووی خۆی بۆ تۆپی پێ نیشان دا، وەک یاریزانێکی ناوەڕاست گرێبەستی لەگەڵ ئەکادیمیای دی سی یونایتد واژۆ کرد.

دوای ڕۆیشتنی باوکی لە کۆشکی سپی، باڕۆن لەگەڵ خێزانەکەی ڕووی لە فلۆریدا کرد و لە مانگی ئایاری ٢٠٢٤ لە ئەکادیمیای ئۆکسبریج لە وێست پاڵم بیچ خوێندنی ئامادەییی تەواو کرد. باڕۆن ترامپ بانگھێشت کرابوو بۆ ئەوەی ببێتە نوێنەری گشتی بۆ فلۆریدا لە کۆنفرانسی نیشتمانیی کۆمارییەکان لە ساڵی ٢٠٢٤، بەڵام ڕەتیکردەوە. لە مانگی تەممووزی ساڵی ٢٠٢٤ باڕۆن ھاوبەشیی لە دامەزراندنی کۆمپانیایەکی خانووبەرەی کرد، کە دوای سەرکەوتنی باوکی لە ھەڵبژاردن بۆ دووەم جار بۆ پۆستی سەرۆکایەتیی ئەمریکا کۆمپانیاکە ھەڵوەشایەوە. زیادبوونی دەنگەکانی کۆمارییەکان لەلایەن گەنجەکانەوە دەگەڕێندرێتەوە بۆ بانگەشەکانی باڕۆن بۆ ھەڵمەتی ھەڵبژاردنی باوکی سەبارەت بە پەیوەندیکردن بە پۆدکاستەرەکان و کەسایەتییە کاریگەرەکانی دیکەی ئۆنلاین و میدیا.

## ژیان و پەروەردە
بارۆن ویلیام ترامپ لە ٢٠ی ئازاری ٢٠٠٦ لەدایک بووە، لە دایک و باوکی ناویان دۆناڵد ترەمپ و مێلانیا ترامپ. لە کڵێسای ئەسقەفیی بێثیسدا-بای-ذە-سی لە پاڵم بیچ لە فلۆریدا لە ئاو ھەڵکێشرا. باڕۆن ترامپ لە تاوەری ترامپ گەورە بووە، کە نھۆمێکی تایبەتیی خۆی ھەیە، و لە  قوتابخانەی گرامار و ئامادەکاریی کۆڵۆمبیا خوێندوویەتی بۆ خوێندنی سەرەتایی. بە ڕەچەڵەک *ئەڵمانی* (ڕەچەڵەکی باوک و باپیرەکانی) و *سکۆتلەندی* (لەلای باوکییەوە، بەھۆی داپیرەیەوە کە سکۆتلەندی بوو) و *سلۆڤینییە* (لەلای دایکی خۆیەوە مێلانیا، کە سلۆڤینییە).

لەگەڵ زانینی دووگیانی بە باڕۆن لە مانگی ئابی ٢٠٠٥، دۆناڵد ترامپ سەرسوڕمانی خۆی دەربڕی. دۆناڵد حەزی خۆی بۆ ناوی «باڕۆن» یان «بارۆن» نیشانداوە، لە کاتی کارکردن لەگەڵ مارلا مێیپڵز بە ناوی «بارۆن» ناوی خۆی ناوە بۆ کارەکە، کە داوای لە نووسەری زنجیرە تەلەڤیزیۆنییەکە کردبوو کە لەسەر بنەمای کاروانی خانووبەرە بووە ئاماژە بە کارەکتەری سەرەکی بکات بە ناوی «بارۆن»، و بە بەکارھێنانی ناوی ساختەی «جۆن بارۆن» بە نزیکەیی لە ساڵی ١٩٨٠ەوە، کەواتە لە بنەڕەتدا دۆناڵد ترامپ زۆر پێش لەدایکبوونی کوڕەکەی وابەستەیییەکی تایبەتی بە ناوی باڕۆنەوە ھەبووە. دۆناڵد ناوی یەکەمی بۆ ھەڵبژاردووە (باڕۆن)، لە کاتێکدا مێلانیا ناوی ناوەڕاستی بۆ ھەڵبژاردووە (ویلیام). مێلانیا وەک دایک و باوکی سەرەکی و ڕاستەوخۆ باڕۆنی پەروەردە کردووە و زۆر سەرنجی لەسەر پەروەردەکردنی بووە، ئەمەش وایکرد کە لە پێشینەی کارەکانی دا بێت؛ بەپێی *[[خەڵک (گۆڤار)|People]]،* مێلانیا باڕۆنی لە پێشینەی کارەکانیدایە.وێنۆک|باڕۆن ترامپ لەگەڵ دایک و باوکی لە ساڵی ٢٠١٩باڕۆن ترامپ لە مانگی حوزەیرانی ٢٠١٥ بۆ ڕاگەیاندنی بانگەشەی ھەڵبژاردنی سەرۆکایەتیی باوکی ئامادە بوو. باوکی باڕۆن ترامپ لە تشرینی دووەمی ٢٠١٦ بە سەرۆک ھەڵبژێردرا؛ باڕۆن ترامپی گەنج و دایکی دوای ھەڵبژاردنەکان بۆ ماوەی شەش مانگ لە نیویۆرک مانەوە لە تاوەری ترامپ بەھۆی نیگەرانییەکان سەبارەت بە *وێنای گشتی* و *قوتابخانەکەی*، کە نەیدەویست باڕۆن ترامپ زۆر بەرچاو بێت لەناو میدیا و بیپارێزێت لە زۆر سەرنجی میدیاکان و فشاری گشتیی ڕاستەوخۆ دوای ھەڵبژاردن، و بارۆن پێشتر لە نیویۆرک دەچووە قوتابخانە، و نەیاندەویست لە ناوەڕاستی ساڵدا خوێندنەکەی ببڕن. لە چاوپێکەوتنێکدا لەگەڵ گۆڤاری *پیپڵ* لە ئەیلوولی ٢٠١٥، ڕەخنەی خۆی دەربڕی سەبارەت بە لەدەستدانی ھاوڕێکانی ئەگەر ناچار بێت بچێتە واشنتن دی سی لە یەکەم دەستبەکاربوونی باوکیدا. باڕۆن ترامپ یەکەم کوڕە سەرۆک بوو لە دوای جۆن ئێف کێنێدی جوونیۆرەوە کە لە کۆشکی سپی نیشتەجێ بووە. لە مانگی ئایاری ٢٠١٧ پۆلەکەی بانگھێشتی کۆشکی سپی کرد. وە جارێک باڕۆن ترامپ لە باڵکۆنی ترومان لە کۆشکی سپی دەرکەوت بۆ بینینی خۆرگیرانی ٢١ی ئابی ٢٠١٧. باڕۆن ترامپ لە مانگی ئەیلوولدا دەستیکرد بە خوێندن لە قوتابخانەی ئەسقەفیی سانت ئاندرۆ، لە شووباتی ٢٠٢٠، میک موڵڤانی، بەرپرسێکی کۆشکی سپی ڕایگەیاند، دۆناڵد ترامپ زۆرجار پەیوەندی بە کوڕەکەیەوە، باڕۆن دەکات.

دوای ڕۆیشتنی لە کۆشکی سپی دوای دۆڕانی لە ھەڵبژاردنی سەرۆکایەتیی ساڵی ٢٠٢٠, دۆناڵد ڕووی لە مار ئا لاگۆ کرد; لە دوای ھەڵبژاردنەوە، مێلانیا "«زۆر پارێزەر» بووە بۆ باڕۆن، پێدەچێت ئەمەش بە مانای سنووردارکردنی بەرکەوتنی میدیا و پاراستنی ژیانی ئاساییی خۆی بێت. باڕۆن بۆ دوا وتارەکەی باوکی و ماڵئاوایی لە کۆشکی سپی ئامادە نەبوو. لە مانگی ئابی ٢٠٢١ دەستی بە خوێندن کرد لە ئەکادیمیای ئۆکسبریج لە وێست پاڵم بیچ لە فلۆریدا.

## سەرچاوەکان


## بەستەرە دەرەکییەکان

* 
* 

پۆل:ئەمریکییەکانی بە ڕەگەز سکۆتلاندی
پۆل:ئەمریکییەکانی بە ڕەگەز ئاڵمانی
پۆل:خێزانی ترامپ
پۆل:زیندووان
پۆل:لەدایکبووانی ٢٠٠٦